b'\n_START_ARTICLE_\nEnaA\n_START_PARAGRAPH_\nEnaA je slovenski spletni trgovski portal, ki deluje od februarja 1999. S portalom upravlja podjetje Gambit trade, ki je v za\xc4\x8detku preko EnaA ponujalo predvsem ra\xc4\x8dunalni\xc5\xa1ko opremo, po letu 2000 pa je na portal vklju\xc4\x8dilo tudi ponudbo drugih slovenskih trgovcev._NEWLINE_Za celovito in uspe\xc5\xa1no upeljavo procesov in tehnologije e-poslovanja v vsakodnevno poslovanje so leta 2008 prejeli Zlato nagrado Naj e-podjetje 2008, ki jo podeljujejo Agencija za podjetni\xc5\xa1tvo in tuje investicije, Gospodarska zbornica Slovenije - Zdru\xc5\xbeenje za informatiko in telekomunikacije in Ministrstvo za visoko \xc5\xa1olstvo znanost in tehnologijo - Direktorat za informacijsko dru\xc5\xbebo._NEWLINE_V letu 2008 na portalu EnaA prodaja 130 trgovcev, ki vzdr\xc5\xbeujejo informacije o ve\xc4\x8d kot 100.000 izdelkih.'